**Mirabal opa-singillar** sifatida tanilgan Patria, Minerva va Mariya Terezalar 1930 yildan 1961 yilgacha Dominikan Respublikasini boshqargan Rafael Trujillo diktaturasiga qarshi kurash olib borishadi. 

Mirabal opa-singillarning 1960 yilgacha yashagan uy hozir Dominikan Respublikasining Salsedo shahrida joylashgan uy-muzey hisoblanadi. 1960-yili opa-singil Miraballarning diktaturaga qarshi kurashi butun mamlakat bo'ylab keng tarqalib ketadi. Uch opa-singil va ularning haydovchisi Rufino de la Kruz 1960-yil 25-noyabr kuni diktaturaga qarshi muxolifligi sababli Trujillo tomonidan yollangan hukumat politsiyasi tarafidan to‘xtatiladi. Yollangan politsiyachilar opa-singillarga avval tajovuz qilishadi, kaltaklashadi va bo‘g‘ib o‘ldirishadi.

Opa-singil Miraballarning sharafiga o'rnatilgan yodgorlik. Salsedo shahri.
Qotillikdan keyin jasadlar voqeani maxfiy qolishi uchun mashinaga solinadi va baxtsiz hodisaga o'xshab ko'rinishi uchun jarlikdan uloqtirib yuboriladi. Fojia Trujilloga qarashli hukumat gazetasi *El Caribe* tomonidan avtohalokat sifatida jamoatchilikka ma'lum qilinadi. Biroq, Trujilloning bu urinishi muvaffaqiyatsizlik bilan tugaydi. Opa-singillar tomonidan asos solingan Clandestine(Yashirin)harakati opa-singillarning o'ldirilishidan bir yil o'tib, diktaturani ag'darilishida muhim rol o'ynaydi.

1999 yilda Birlashgan Millatlar Tashkiloti Bosh Assambleyasi 25-noyabr opa-singil Miraballarning vafot etgan kuni munosabati bilan Ayollarga nisbatan zo'ravonlikka barham berish xalqaro kuni deb e'lon qiladi.

Keyingi o'zgarishlar
--------------------

2007-yilning 21-noyabr kuni opa-singillar yashagan Salsedo nomi Hermanas Mirabal provinsiyasi deb oʻzgartiriladi. 2019-yilda Manhattandagi Vashington Heightsdagi 168-koʻcha va Amsterdam avenyusining janubi-sharqiy burchagi Nyu-York shahar kengashi tomonidan "Mirabal opa-singillar yoʻli" deb e'lon qilinadi. 2021-yilda Dominikan Respublikasining Fransiyadagi elchisi Roza Ernandes de Grullón Parij shahrida 1960-yilgi Truxilo diktaturasi tomonidan o‘ldirilgan mashhur Dominikan qahramonlarining sharafiga nutq so'zlaydi. Ijtimoiy adolat va feminizm ramzi sifatida dunyo miqyosida tan olingan opa-singillar, bu harakatlari orqali kelajak avoldga qoldirgan ramziy merosini saqlab qolishni maqsad qilgan ko'plab tashkilotlar o'z faoliyatini olib borishmoqda. Bunday tashkilotlarga immigrant oilalarning hayotini yaxshilashga urinayotgan "Mirabal opa-singillar" madaniy va ijtimoiy jamoat markazini misol qilib keltirish mumkin.

Opa-singillarning qisqa biografiyasi
------------------------------------

| Rasmiy ismlari | Umumiy ismlari | Tug'ilgan kuni | O'limi |
| --- | --- | --- | --- |
| Patria Mersedes Mirabal Reyes | Patria | 1924 yil 27 fevral | 1960 yil 25 noyabr |
| Belgika Adela Mirabal Reyes | Dede | 1925 yil 29 fevral | 2014 yil 1 fevral |
| Mariya Argentina Minerva Mirabal Reyes | Minerva | 1926 yil 12 mart | 1960 yil 25 noyabr |
| Antonia Mariya Tereza Mirabal Reyes | Mariya Tereza | 1935 yil 15 oktyabr | 1960 yil 25 noyabr |

Manba
-----

1. ↑  „DEATH OF "THE BUTTERFLIES" GIVES BIRTH TO A REVOLUTION".  The History Channel (25 kasım 1970). 13 mayıs 2019da asl nusxadan arxivlandi. Qaraldi: 13 mayıs 2019.
2. ↑  *Red Holler: Contemporary Appalachian Literature*. Sarabande Books, 8 Ekim 2013 — 52 bet. ISBN 9781936747665.
3. ↑  *Bachata: A Social History of a Dominican Popular Music*. Temple University Press, 6 Haziran 1995 — 61 bet. ISBN 9781566393003.
4. ↑  „Las Mariposas: The Mirabal Sisters’ Role As Heroines Of The Dominican Republic".  StMU History Media Project (1 mayıs 2017). 10 mayıs 2019da asl nusxadan arxivlandi. Qaraldi: 10 mayıs 2019.
5. ↑  „Patria, Minerva ve Maria Theresa (Mirabal Kız Kardeşler)".  Feminist Atölye. 15 aralık 2014da asl nusxadan arxivlandi. Qaraldi: 10 aralık 2014.
6. ↑  „Boyun eğmeyen kardeşler…".  soL Haber Portalı (23 kasım 2010). 25 aralık 2014da asl nusxadan arxivlandi. Qaraldi: 12 nisan 2015.